ญี่ปุ่นเผยดัชนี CPI เดือนก.ค.ทรงตัว หลังราคาน้ำมันดิบร่วงลง
ญี่ปุ่นเผยดัชนี CPI เดือนก.ค.ทรงตัว หลังราคาน้ำมันดิบร่วงลง
28 ส.ค. 2558

รัฐบาลญี่ปุ่นเปิดเผยว่า ดัชนีราคาผู้บริโภค (CPI) ของญี่ปุ่นทรงตัวในเดือนก.ค. เมื่อเทียบรายปี หลังจากปรับตัวขึ้นเป็นเวลา 25 เดือนติดต่อกัน เนื่องจากได้รับแรงกดดันจากราคาน้ำมันดิบที่ร่วงลง ซึ่งฉุดให้ราคาน้ำมันและไฟฟ้าปรับตัวลดลง
ดัชนี CPI เดือนก.ค.ยังอยู่ต่ำกว่าเป้าหมายเงินเฟ้อของธนาคารกลางญี่ปุ่น (BOJ) ที่ 2% ซึ่งทาง BOJ ตั้งเป้ากว่าจะบรรลุเป้าหมายดังกล่าวในช่วงเดือนเม.ย.-ก.ย.2559 เพื่อให้ญี่ปุ่นหลุดพ้นจากภาวะเงินฝืดที่เรื้อรังมาเป็นเวลานาน
ทั้งนี้ ราคาพลังงาน ซึ่งรวมถึงน้ำมันและไฟฟ้า ดิ่งลง 8.7% ในเดือนก.ค. โดยราคาน้ำมันร่วงลง 15.2% และค่าไฟฟ้าปรับตัวลง 3.8% สำนักข่าวเกียวโดรายงาน
 
อินโฟเควสท์ แปลและเรียบเรียง